Phokis — Delphi — 50 BC
Region: Central Greece (IG VII-IX) — Delphi 

αρχοντος διονυσιου μηνος ενδυσποιτροπιου βουλευοντων πατρωνος αγιωνος φιλιστιωνος πατρωνος απεδοτο θεοδωρα αρχια συνευαρεστεουσας και τας θυγατρος αυτας μεγιστας τωι απολλωνι τωι πυθιωι σωμα γυναικειον αι ονομα απολλωνια. παραμεινατω δε απολλωνια θεοδωραι εως κα ζηι ποιουσα παν το επιτασσομενον το δυνατον. ει δε μη ποεοι εξουσιαν εχετω θεοδωρα επιτιμεουσα τροπωι ωι κα θεληι. ει δε θελοι προαπελθειν απολλωνια δοτω θεοδωραι αργυριου μνας τρεις και απολελυμενα εστω τας παραμονας. βεβαιωτηρ δαμων μενητος. ει δε τις εφαπτοιτο επι κα[ταδουλισμωι] βεβαιον παρεχοντω τωι θεωι ταν ωναν α τε αποδομενα και ο βεβαιωτηρ. ομοιως δε και ο παρατυχων κυριος εστω συλεων απολλωνιαν επ ελευθεριαι αζαμιος ων και ανυποδικος. μαρτυροι οι τε ιερεις του απολλωνος λαιαδας εμμενιδας ξενοκριτος ερατων.